23 अक्षांश उत्तर
23 अक्षांश उत्तर (23th parallel north) पृथ्वी की भूमध्यरेखा के उत्तर में 23 अक्षांश पर स्थित अक्षांश वृत्त है। यह काल्पनिक रेखा हिन्द महासागर (बंगाल की खाड़ी और अरब सागर), प्रशांत महासागर व अटलांटिक महासागर और उत्तर अमेरिका, एशिया (बंग्लादेश, म्यान्मार, वियतनाम, चीन, ताइवान, सउदी अरब, ओमान, संयुक्त अरब इमारात) व अफ़्रीका के भूमीय क्षेत्रों से निकलती है। यह भारत के त्रिपुरा, मिज़ोरम, गुजरात, मध्य प्रदेश, पश्चिम बंगाल, छत्तीसगढ़ और झारखंड के भूमीय क्षेत्रों से निकलती है। कर्क रेखा इस अक्षांश रेखा और 24 अक्षांश उत्तर के बीच में स्थित है, यानि इस अक्षांश से ज़रा उत्तर में स्थित है।
भूमध्यरेखीय जलवायु
भूमध्य रेखा के उत्तर तथा दक्षिण में 5°अक्षांश से 10° अक्षांश तक विस्तृत जलवायु प्रदेश को विषुवत रेखीय भूमध्य रेखीय जलवायु प्रदेश कहते हैं।इसका विस्तार कभी कभी 15° से 20° अक्षांश तक भी पाया जाता है। वायुदाब पेटी में खिसकाव के कारण इसका प्रसार या संकुचन होता रहता है। इसका विस्तार दक्षिणी अमेरिका के उत्तर,उत्तर अफ्रीका के मध्य में तथा दक्षिण पूर्वी एशिया महाद्वीप में है ।दक्षिणी अमेरिका में अमेजन बेसिन, इक्वेडोर तथा उत्तरी पश्चिमी तट, अफ्रीका में कांगो बेसिन, गिनी तट तथा पूर्वी तट तथा एशिया में पूर्वी दीप समूह ,मलाया प्रायद्वीप व फिलीपींस तथा पूर्वी मध्य अमेरिका में पनामा, निकारागुआ,होंडुरास ग्वाटेमाला आदि इसी प्रदेश में सम्मिलित है ।